
	JONAVOS  RAJONO  SAVIVALDYBĖS  TARYBA


	SPRENDIMAS

	DĖL SAVIVALDYBĖS BŪSTO PARDAVIMO


	2026 m. birželio 25 d.  Nr. 1TS - 

	Jonava



Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos paramos būstui įsigyti ar išsinuomoti įstatymo 4 straipsnio 4 dalimi, 25 straipsnio 2 dalies 5 punktu ir 5 dalimi, 27 straipsniu Jonavos rajono savivaldybės taryba            n u s p r e n d ž i a:
1. Įrašyti į parduodamų savivaldybės būstų ir pagalbinio ūkio paskirties pastatų bei jų dalių sąrašą būstą ir parduoti jį šio būsto nuomininkei (1 priedas).
2. Nustatyti, kad:
2.1. pirkimo-pardavimo sutarties sudarymo išlaidas apmoka pirkėjas;
2.2. savivaldybės administracija turi teisę įkeisti 1 punkte nurodytą būstą pirkėjo skoliniam įsipareigojimui kredito davėjui užtikrinti, gavus kredito davėjo mokėjimo garantiją ir numatant, kad hipoteka įsigalios tik tuomet, kai bus visiškai atsiskaityta su savivaldybės administracija už 1 punkte nurodytą būstą – sumokėta šio būsto kaina, netesybos ir įvykdytos kitos prievolės. 
3. Įgalioti rajono savivaldybės vykdomąją instituciją pasirašyti turto pirkimo-pardavimo sutartį.
Šis sprendimas per vieną mėnesį nuo jo įsigaliojimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas, Vilniaus rūmai, Žygimantų g. 2, Vilnius).

Savivaldybės  meras		                                                         Mindaugas Sinkevičius
		
Parengė

Asta Mauricienė                                  	Valdas Majauskas
       
Rasa Kasputienė  	Valda Koženiauskienė

Justas Budriūnas


Ekonomikos ir inovacijų komitetas, Kaimo reikalų komitetas


							Jonavos rajono savivaldybės tarybos 
2026 m. birželio    d. sprendimo Nr. 1TS-  
1 priedas


PARDUODAMŲ SAVIVALDYBĖS BŪSTŲ SĄRAŠAS

	Parduodamo objekto adresas, unikalus numeris ir kita informacija
	Kaina, Eur
	Nuomininkas

	Gyvenamas namas, Plento g. (duomenys neskelbtini), Liepių k., Bukonių sen., Jonavos r. sav., unikalus Nr. 4400-0141-(duomenys neskelbtini), 5 kamb., plotas 96,77 kv. m, su priklausiniais: pastatu-ūkio pastatu, unikalus Nr. 4400-0145-(duomenys neskelbtini), ir kitu inžineriniu statiniu- kiemo statiniu, unikalus Nr. 4400-0145-(duomenys neskelbtini).
	57 700
	(duomenys neskelbtini)

